CELEX: 32016R0664
Language: ro
Date: 2016-04-26 00:00:00
Title: Regulamentul de punere în aplicare (UE) 2016/664 al Comisiei din 26 aprilie 2016 privind clasificarea anumitor mărfuri în Nomenclatura combinată

29.4.2016   
            
            
               RO
            
            
               Jurnalul Oficial al Uniunii Europene
            
            
               L 115/19
            
         REGULAMENTUL DE PUNERE ÎN APLICARE (UE) 2016/664 AL COMISIEI
   din 26 aprilie 2016
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror altor nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării unor măsuri tarifare sau de altă natură referitoare la comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana (1) a tabelului din anexă trebuie clasificate la codul NC indicat în coloana (2), pe baza motivelor care figurează în coloana (3) a tabelului menționat.
            
         
               (4)
            
            
               Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 12 alineatul (6) din Regulamentul (CEE) nr. 2913/92 al Consiliului (2), a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.
            
         
               (5)
            
            
               Măsurile prevăzute de prezentul regulament sunt conforme cu avizul Comitetului Codului Vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codul NC indicat în coloana 2 a tabelului menționat.
   Articolul 2
   Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 12 alineatul (6) din Regulamentul (CEE) nr. 2913/92, timp de trei luni de la data intrării în vigoare a prezentului regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 26 aprilie 2016.
      
         
            Pentru Comisie,
         
         
            pentru președinte
         
         Stephen QUEST
         
            Director general pentru impozitare și uniune vamală
         
      
   
   
      (1)  JO L 256, 7.9.1987, p. 1.
   
      (2)  Regulamentul (CEE) nr. 2913/92 al Consiliului din 12 octombrie 1992 de instituire a Codului vamal comunitar (JO L 302, 19.10.1992, p. 1).
   
      ANEXĂ
      
                  Descrierea mărfurilor
               
               
                  Clasificare
                  (Cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  Un aparat portabil alimentat cu baterie, pentru captare și înregistrare de imagini video, cu dimensiuni de aproximativ 10 × 5 × 2 cm și greutatea de aproximativ 120 g, compus din:
                  
                              —
                           
                           
                              un obiectiv;
                           
                        
                              —
                           
                           
                              un afișaj LCD cu diagonala ecranului de aproximativ 5 cm (2 inchi);
                           
                        
                              —
                           
                           
                              un microfon;
                           
                        
                              —
                           
                           
                              un difuzor;
                           
                        
                              —
                           
                           
                              un procesor;
                           
                        
                              —
                           
                           
                              o baterie internă Li-ion;
                           
                        
                              —
                           
                           
                              o memorie internă cu capacitate de până la 8 GB;
                           
                        
                              —
                           
                           
                              un conector USB încorporat rabatabil;
                           
                        
                              —
                           
                           
                              o ieșire HDMI;
                           
                        
                              —
                           
                           
                              un senzor de imagine CMOS încorporat.
                           
                        Aparatul dispune de o funcție de zoom digital în doi pași. El este capabil să înregistreze imagini video cu o rezoluție de 1 280  × 720 de pixeli, la o rată de 30 de cadre pe secundă, timp de maximum 2 ore. Aparatul nu este capabil să capteze imagini fixe.
                  Imaginile video înregistrate de aparat pot fi transferate fie către o mașină automată de prelucrare a datelor, prin interfața USB încorporată, fie către un televizor, prin intermediul unui cablu micro-HDMI.
                  La prezentare, fișierele video pot fi, de asemenea, transferate către aparat de la o mașină automată de prelucrare a datelor, prin interfața USB încorporată. Aparatul poate fi utilizat și ca dispozitiv de stocare amovibil.
               
               
                  8525 80 99 
               
               
                  Clasificarea se stabilește pe baza regulilor generale 1 și 6 de interpretare a Nomenclaturii combinate și pe baza textului codurilor NC 8525 , 8525 80  și 8525 80 99 .
                  Întrucât aparatul permite doar înregistrarea de imagini video, clasificarea la codul NC 8525 80 30  ca aparat fotografic digital este exclusă. Faptul că aparatul nu dispune de o funcție de zoom optic nu împiedică clasificarea acestuia drept cameră video cu înregistrare (a se vedea cauza C-178/14, Vario Tek, ECLI:EU:C:2015:152, punctele 17-29). Date fiind caracteristicile sale obiective, aparatul este o cameră video cu înregistrare.
                  Aparatul poate stoca, în mod autonom și fără nicio modificare, fișiere video transferate de la o mașină automată de prelucrare a datelor. Prin urmare, se consideră că aparatul poate înregistra fișiere video și din alte surse, în afara camerei de televiziune încorporate (a se vedea cauza C-178/14, Vario Tek, ECLI:EU:C:2015:152, punctele 30-39).
                  Clasificarea la codul NC 8525 80 91  drept cameră video cu înregistrare, capabilă să înregistreze numai sunetele și imaginile captate de o cameră de televiziune este, prin urmare, exclusă.
                  Aparatul trebuie clasificat, așadar, la codul NC 8525 80 99 , ca „Alte camere video cu înregistrare”.